ms en ms ms en ms en ms ms id ms id id id id id ms ms ms id ms id id id id id id id ms en en en id en id ms id ms ms id id id id ms id id id en en en ms ms ms ms id ms ms id id ms id id id ms ms ms id id ms en en fr en tr ms id ms id ms id id en en en en ms ms ms ms ms ms ms ms ms ms it ms en cs en cs cs en en fr cs da en ms id ms fr da en en ms ms en en
Pusat Khidmat Wakil Rakyat DUN Tokai: October 2008
skip to main | skip to sidebar
YB Dato' Haji Taulan Mat Rasul
ISU BANJIR TV3- KENYATAAN AKHBAR DARI PEJABAT MB....PENTING
Saya amat bersimpati dengan siaran TV3 melalui Buletin Utama bertarikh22 Oktober mengenai berita banjir di Kedah kerana pemberitanya gagalmendapatkan sumber yang tepat untuk dijadikan bahan berita.
Jika berita yang tidak tepat disiarkan, maka berita itu adalah sesuatuyang boleh digolongkan sebagai:
1. Berita berniat jahat untuk memburukkan imej Kerajaan Negeri Kedah2. Berita yang berunsur memburukkan tokoh atau individu tertentu.3. Atau ia hanyalah imiginasi atau angan-angan pemberita tersebut.
Kerajaan Negeri melalui Pejabat YAB Menteri Besar sejak 21 Oktobertelah memulakan lawatan serta menyampaikan sumbangan di Kuala Nerangdan Dun Anak Bukit khususnya.
Pada 22 Oktober, Setiausaha Politik YAB Menteri Besar, Encik Mohd.Sanusi Md. Nor telah melawat serta menyampaikan sumbangan sepertiberas, gula, minyak masak, lampin pakai buang bayi, tuala wanita,biskut dan beberapa keperluan lain di empat penempatan mangsa banjirdi Dun Anak Bukit, sebuah di Bukit Pinang dan tiga penempatan di DunGuar Chempedak.
Selain itu, lawatan dan sumbangan juga dibuat oleh Exco Kebajikan danWanita Kerajaan Negeri Kedah, Ustazah Siti Aishah Ghazali di ParlimenPadang Terap dan Pokok Sena.
Exco Kesihatan, Penerangan dan NGO, Dr, Ismail Salleh mengadakanlawatan dan sumbangan di sekitar Alor Mengkudu dan Adun Kubang Rotan,Encik Mohd. Nasir Mustafa atas sifat beliau selaku Setiausaha PASKawasan Kuala Kedah sentiasa memantau perkembangan banjir di Dun AnakBukit termasuk menyampaikan sumbangan berbentuk makanan.
Agensi-agensi kerajaan seperti Jabatan Kebajikan Masyarakat, Penghuludan Majlis Ketua Kampung (MKK) juga telah mengadakan mesyuarat dantindakan susulan bagi memastikan proses menyalurkan bantuan danpertolongan berjalan dengan lancar.
Ini tidak termasuk bantuan kecemasan dan laporan semasa oleh pihakMADA, tentera, polis, JPAM dan beberapa agensi lain yang terlibat.
TV3 juga 'highlight' kan bahawa belum ada sumbangan kewangan diberikansetakat ini, bagi saya pemberita berkenaan amat tidak faham mengenaiprosedur sesebuah kerajaan baik Pusat mahupun negeri dalam konteksmenyalurkan bantuan kewangan.
Adalah amat mustahil selepas baru dua hari dilanda banjir kerajaanakan terus mengeluarkan sumbangan berbentuk kewangan memandangkankerajaan terpaksa melalui beberapa proses yang melibatkan JabatanKebajikan Masyarakat, Polis, MKK, Penghulu dan sebagainya.
Sedangkan mangsa Tsunami yang berlaku pada Disember 2004 lalu punsehingga kini masih ada yang belum mendapat pampasan sewajarnya,bagiamanapun jangka waktu empat tahun itu adalah terlalu lama.
Petikan ayat ' sebahagian besar Exco Kerajaan Negeri sedang berada diluar Negara ketika ini" juga mendedahkan berita tersebut hanya sebuahilusi pemberitanya.
Hanya dua anggota Exco yang berada di luar Negara dalam satu misimenarik pelabur ke Kedah, lawatan kerja mereka bermula sejak 19Oktober lalu, sementara banjir melanda kawasan mereka pada 21 Oktober.
Misi bantuan dan lawatan akan diteruskan sehinggalah semua mangsabanjir dapat pulang ke rumah masing-masing.
(MOHD. HELMI BIN MOHD. KHALID)Setiausaha Akhbar kepadaYAB Menteri Besar Kedah
Posted by Warta Darul Aman Daily at 3:29 PM
Posted by Pusat khidmat Wakil Rakyat DUN Tokai at 7:21 PM No comments:
Sunday, October 5, 2008
MB Tegur Salah Amalan Raya Aidil Fitri
Tuesday, September 30, 2008
MB tegur salah amal Raya Aidil Fitri
Oleh Izwan Abdul Halim
ALOR STAR: Menteri Besar, YAB Dato' Seri Ustaz Haji Azizan Abdul Razak menegur salah faham terhadap amalan yang sering dilakukan umat Islam di negara ini ketika menyambut Syawal iaitu pesta memasang pelita di Malam Tujuh Likur dan bida'ah pada amalan puasa enam hari di bulan Syawal.
Ketika berucap pada Majlis Berbuka Puasa Bersama Golongan Anak Yatim, Ibu Tunggal Dan Fakir Miskin di Dewan Seri Mentaloon, di sini 25 September lalu, beliau menegaskan pesta pelita pada Malam Tujuh Likur tidak ada hubung kait dengan sunnah Rasulullah SAW dan akidahIslamiah. Sebaliknya tegas beliau, ianya merupakan budaya dalam agama Hindu ketika menyambut Deepavali.
Menyingkap sejarah Melayu, Ustaz Azizan menjelaskan, semasa kedatangan Islam ke Melaka dahulu, raja ketika itu beragama Hindu.
Oleh itu, katanya, setelah raja Melayu memeluk Islam, ulama mencari penyelesaian agar raja tidak lagi meraikan Deepavali sebaliknya mengadakan Malam Tujuh Likur sebagai ganti dengan mengekalkan suasana memasang pelita itu serta ke masjid dengan menaiki gajah.
"Masyarakat sekarang menambah-nambah mengatakan pasang pelita itu untuk tunjuk jalan kepada roh arwah yang pulang menjelang raya.
"Nak pasang boleh pasang, tapi ia tidak ada hubung kait dengan sunnah dan akidah," tegas YAB menyingkap salah faham yang telah menjadi budaya masyarakat kini setiap kali sambutan Syawal.
Menteri Besar juga menegur kefahaman sesetengah umat Islam terhadap seruan berpuasa enam hari di bulan Syawal. "Saya difahamkan, sembahyang raya enam pun ada. Saya minta Majlis Agama siasat perkara ini," katanya memaklumkan maksudnya itu.
Menurut beliau, hadis Nabi SAW menganjurkan berpuasa enam hari di dalam bulan Syawal. Tetapi katanya, telah difahami masyarakat hari ini, puasa itu dilaksanakan berturut-turut.
"Masalahnya hari ini bukan masalah berpuasa itu, tetapi timbul kefahaman mengatakan apabila ada orang mengadakan majlis hari raya, maka dia tidak hormat kepada mereka yang berpuasa enam. Mana ada hadis suruh hormat orang puasa enam. Hendak puasa, berpuasalah, itu sunat.
"Difahamkan ada juga buat sembahyang (raya puasa enam) berjamaah dan sembahyang tasbih, cuma tiada khutbah saja. Ini sudah menjadi satu bida'ah," tegasnya.
Mengungkap peringatan dari Baginda Rasulullah SAW, katanya, setiap bida'ah adalah sesat dan setiap kesesatan itu akan masuk api neraka.
Posted by Warta Darul Aman Daily at 11:17 AM
Posted by Pusat khidmat Wakil Rakyat DUN Tokai at 8:08 PM No comments:
Kebajikan Rakyat Agenda Kerajaan Negeri
Kebajikan rakyat merupakan agenda utama Kerajaan Negeri
Oleh Izwan Abdul Halim
ALOR STAR: Kebajikan rakyat merupakan agenda utama Kerajaan Negeri.Dengan itu, semua perancangan dan pembangunan menjurus kepada perkaratersebut.
Demikian ditegaskan Menteri Besar, YAB Dato' Seri Ustaz Haji AzizanAbdul Razak ketika berucap pada Majlis Berbuka Puasa Bersama GolonganAnak Yatim, Ibu Tunggal Dan Fakir Miskin di Dewan Seri Mentaloon, disini 25 September lalu.
Ujarnya, perkara itu merupakan tugas sebuah kerajaan dan khalifah.Terang beliau, seluruh alam dan isinya adalah hak Allah tetapi halehwal pengurusan diberikan kepada manusia yang dipanggil khalifah.
"Khalifah pula ialah kerajaan. Ketua kerajaan itu dipanggil imam. Imampula ditegaskan mesti bekerja dengan betul untuk menjunjungrakyat-rakyat yang memerlukan kepada perlindungan," jelas UstazAzizan.
Hal itu katanya, disebabkan dalam masyarakat ada orang kuat dan adajuga orang lemah, ada orang kaya, ada orang miskin dan ada orangsihat, ada juga orang cacat.
"Tetapi mereka adalah manusia, bila mereka manusia, maknanya merekasama dengan manusia kaya, sama dengan manusia sihat yang memerlukanhak-hak asasi kemanusiaan," ujarnya.
Maka, jelas beliau, perlunya pemimpin sebuah kerajaan mengambil beratdan memberi perhatian kepada masalah rakyat sepanjang masa.
Katanya, di akhirat kelak ada tujuh golongan akan mendapat naunganAllah SWT dan golongan pertama ialah pemimpin yang adil.
Juga katanya, terdapat tiga golongan di hari akhirat kelak yang AllahSWT tidak mahu berbicara dengan mereka.
"Pertamanya pemimpin zalim, kedua orang tua berzina dan ketiga orangmiskin tetapi sombong," ujarnya menerangkan golongan tersebut.
Menteri Besar melahirkan harapan agar semua Ketua Kampung, paraPenghulu, Pegawai-pegawai Daerah mengemukakan laporan yang tepat untuktindakan lanjut Kerajaan Negeri.
"Konsep kita ialah, biar rakyat marah kepada kami jangan Allah marahkepada kami. Biar rakyat tegur kami, jangan tidak tegur kami, esoknanti Tuhan akan hukum kami," ujarnya menginsafi.
Beliau mengambil contoh teladan yang ditunjukkan oleh Khalifah UmarAbdul Aziz walaupun memerintah negara yang makmur dan khazanahmelimpah ruah, namun pemimpin tetap hidup secara zuhud.
"Maka Khalifah Umar Abdul Aziz makan roti dan air sahaja keranakhuatir ada rakyat tidak mendapat hak.
"Dasar kita ialah yang kuat di kalangan kamu adalah lemah di sisikerajaan, yang lemah di kalangan kamu adalah kuat di sisi kerajaan,"katanya menjelaskan pendirian Kerajaan Negeri.
Pada majlis tersebut, Menteri Besar turut menyampaikan sumbangan AidilFitri kepada 996 anak yatim, ibu tunggal dan fakir miskin.
Posted by Warta Darul Aman Daily at 1:38 PM
Posted by Pusat khidmat Wakil Rakyat DUN Tokai at 8:06 PM No comments:
Tuesday, September 30, 2008
SMS tipu golongan miskin dikesali
Oleh : ZULKIFLI YAHYA
ALOR STAR - Walaupun iblis dan syaitan telah dirantai di bulan Ramadhan, namun terdapat juga manusia yang mengambil alih tempat iblis dan syaitan bertindak menipu golongan miskin.
Individu tersebut telah menyebarkan khidmat pesanan ringkas (SMS) palsu kononnya Menteri Besar akan memberi duit raya sebanyak RM50 seorang di Wisma Darul Aman pada 29 September, semalam.
Akibatnya beratus orang yang mempercayainya telah menyerbu Wisma Darul Aman. Terdapat yang membawa kanak-kanak dan kelihatan mereka benar-benar dari keluarga miskin.
Pihak polis dikejarkan untuk mengawal keadaan. Walaupun mereka diberitahu bahawa tidak ada sumbangan serupa itu, masih terdapat yang tidak berganjak.
Pejabat Menteri Besar telah membuat penafian terhadap maklumat SMS tersebut. Kerajaan Negeri, khususnya Pejabat Menteri Besar memang tidak memberi duit raya terus kepada fakir miskin seperti itu memandangkan bantuan telah disalurkan melalui wakil rakyat atau wakilrakyat angkat bag i tiap-tiap DUN. Tindakan itu lebih efisien kerana mereka dapat mengenal pasti dengan lebih tepat sasaran fakir miskin.
Bagaimanapun atas dasar keprihatinan terhadap lebih 100 orang yang berhimpun itu, Menteri Besar bermurah hati menghulurkan duit raya kepada mereka yang terus menunggu di hadapan Wisma Darul Aman.
Posted by Warta Darul Aman Daily at 11:39 AM
Posted by Pusat khidmat Wakil Rakyat DUN Tokai at 8:05 PM No comments:
Newer Posts Older Posts Home
Subscribe to: Posts (Atom)
Lain-lain pautan Pusat Khidmat Wakil Rakyat DUN Kedah
Pusat Khidmat Wakil Rakyat DUN Pengkalan Kundor
Pusat Khidmat Wakil Rakyat DUN Jeneri
Pusat Khidmat Wakil Rakyat DUN Bukit Selambau
Pusat Khidmat Wakil Rakyat DUN Bukit Piang
Pusat Khidmat Wakil Rakyat DUN Tanjung Dawai
Pusat Khidmat Wakil Rakyat DUN Tokai
Pusat Khidmat Wakil Rakyat DUN Anak Bukit
Pusat Khidmat Wakil Rakyat DUN Alor Mengkudu
Pusat Khidmat Wakil Rakyat DUN Pantai Merdeka
Blog ADUN BUkit Lada - Ustaz Izzat Shauqi
Pusat Khidmat Wakil Rakyat DUN Ayer HItam
ISU BANJIR TV3- KENYATAAN AKHBAR DARI PEJABAT MB.....
MB Tegur Salah Amalan Raya Aidil Fitri
Kebajikan Rakyat Agenda Kerajaan Negeri
Pusat khidmat Wakil Rakyat DUN Tokai
YB Tuan Haji Mohamad Taulan Bin Md Rasul